proxectonos/corpus_dominio_legal_administrativo_tmp huggingface dataset:
ORDE do 24 de outubro de 2011 pola que se incrementa a dotación orzamentaria da Orde do 30 de decembro de 2010, pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011.
Consellería do Medio Rural — III. Outras disposicións — 31/10/2011

A Orde da Consellería do Medio Rural do 30 de decembro de 2010 (DOG n.º 6, do 11 de xaneiro) regula o procedemento para a solicitude, tramitación e concesión, para o ano 2011, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2011.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas e, no seu parágrafo 3, sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título III capitulo 2 da orde, relativas as axudas ao desenvolvemento rural para a utilización sustentable das terras, indemnización compensatoria, financiadas polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, cómpre, mediante esta orde, incrementar a dotación orzamentaria consignada inicialmente para a concesión das mencionadas axudas
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único.
1. A dotación orzamentaria prevista para as axudas especificadas no título III, capítulo 2, da Orde do 30 de decembro de 2010 (DOG n.º 6, do 11 de xaneiro), conforme a disposición adicional primeira, parágrafo 1, alínea b) da dita orde, increméntase no importe de 249.482,81 euros, e con cargo á aplicación 13.90.712B.772.1, dos orzamentos da Comunidade Autónoma de Galicia para 2011.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional.
Única. O incremento de crédito previsto no artigo único desta orde non afecta ao prazo de presentación de solicitudes establecido na devandita Orde do 30 de decembro de 2010 (DOG n.º 6, do 11 de xaneiro) e nas modificacións efectuadas mediante a Orde do 27 de abril de 2001 (DOG n.º 83, do 29 de abril)
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 24 de outubro de 2011.
ACORDO do 28 de outubro de 2011 polo que se fai pública a comunicación do director xeral da Compañía de Radiotelevisión de Galicia sobre o plan de cobertura da RTG, S.A. e TVG, S.A. relativo ás eleccións ao Congreso dos Deputados e ao Senado para o 20 de novembro de 2011, que inclúe previsión de debates e entrevistas.
Xunta Electoral Provincial da Coruña — III. Outras disposicións — 31/10/2011

En cumprimento do previsto no punto quinto da Instrución 4/2011, do 24 de marzo, da Xunta Electoral Central (BOE n.º 74, do 28 de marzo), de interpretación do artigo 66 da LOREX no relativo a recursos contra os plans de cobertura informativa da campaña electoral, disponse a publicación no
Diario Oficial de Galicia
da comunicación do director xeral da
Compañía de Radiotelevisión de Galicia, S.A.
sobre o plan de cobertura da
RTG, S.A.
e
TVG, S.A.
relativo ás eleccións ao Congreso dos Deputados e ao Senado convocadas para o 20 de novembro de 2011, que inclúe previsión de debates e entrevistas.
De conformidade co establecido na mencionada instrución, as entidades políticas afectas poderán examinar a dita programación nas dependencias desta Xunta Electoral Provincial, sita no edificio da Audiencia Provincial, planta primeira, rúa Capitán Juan Varela, s/n, desta cidade da Coruña, no prazo preclusivo dun día desde a publicación do presente acordo, e formular as reclamacións ou recursos que consideren pertinentes.
A Coruña, 28 de outubro de 2011.
RESOLUCIÓN do 10 de outubro de 2011, da Xefatura Territorial de Lugo, pola que se procede á publicación das subvencións concedidas ao abeiro da Resolución do 19 de maio de 2011, pola que se establecen as bases e se convocan axudas para a realización, polas asociacións de nais e pais do alumnado, nos centros educativos de Galicia sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral (Diario Oficial de Galicia número 99, do 24 de maio de 2011).
Consellería de Presidencia, Administracións Públicas e Xustiza — III. Outras disposicións — 31/10/2011

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 da Resolución do 19 de maio de 2011 pola que se establecen as bases e se convocan axudas para a realización, polas asociacións de nais e pais do alumnado, nos centros educativos sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral, procédese á publicación das subvencións concedidas ao abeiro da citada Resolución do 19 de maio de 2011.
Finalidade da axuda: estas axudas teñen como finalidade favorecer e impulsar a conciliación do traballo e da vida familiar de mulleres e homes mediante axudas destinadas á realización polas asociacións de nais e pais do alumnado de programas de actividades complementarias e extraescolares.
Norma reguladora: Resolución do 19 de maio de 2011 pola que se establecen as bases e se convocan axudas para a realización, polas asociacións de nais e pais do alumnado, nos centros educativos sostidos con fondos públicos, de programas de actividades complementarias e extraescolares que teñan como fin facilitar a conciliación da vida familiar e laboral.
Crédito orzamentario: 32.984,28 euros.
Partida orzamentaria: 04.40.312G.481.0.
Entidades beneficiarias da subvención e importe concedido a cada unha delas: ver anexo.
Lugo, 10 de outubro de 2011.
Crédito asignado: 32.820,20 €.
Subvencións concedidas:
CORRECCIÓN de erros. Orde do 3 de agosto de 2011 pola que se establece o procedemento de aboamento de cotas á Seguridade Social a traballadores e traballadoras que percibisen a prestación por desemprego na súa modalidade de pagamento único e se procede á convocatoria das correspondentes axudas.
Consellería de Traballo e Benestar — III. Outras disposicións — 31/10/2011

Advertido erro na Orde do 3 de agosto de 2011 pola que se establece o procedemento de aboamento de cotas á Seguridade Social a traballadores e traballadoras que percibisen a prestación por desemprego na súa modalidade de pagamento único e se procede á convocatoria, publicada no
Diario Oficial de Galicia
n.º 179, do 19 de setembro, cómpre realizar as seguintes correccións:
- No anexo I (páx. 27.472) dentro do recadro do prazo para a presentación da solicitude, onde di: «O prazo para a presentación de solicitudes rematará o 31 de agosto (artigo 4.3.º)».
Debe dicir: «O prazo para a presentación de solicitudes rematará o 19 de outubro (artigo 4.3.º)».
E onde di: «Cando o prazo de presentación de seis meses remate despois do 31 de agosto, a solicitude poderá presentarse do 1 de xaneiro ata o 31 de maio do ano seguinte (artigo 4.3.º)».
Debe dicir: «Cando o prazo de presentación de seis meses remate despois do 19 de outubre, a solicitude poderá presentarse do 1 de xaneiro ata o 31 de maio do ano seguinte (artigo 4.3.º)».
CORRECCIÓN de erros. Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia.
Consellería de Presidencia, Administracións Públicas e Xustiza — I. Disposicións xerais — 28/10/2011

Advertidos erros no citado decreto, publicado no
Diario Oficial de Galicia
número 196, do xoves 13 de outubro de 2011, cómpre efectuar as seguintes correccións:
Na páxina 30001 (anexo I) debe incorporarse nos rexistros da Presidencia da Xunta de Galicia o seguinte:
RESOLUCIÓN do 14 de outubro de 2011 pola que se nomea ao vogal da Comisión de Heráldica da Xunta de Galicia designado pola Fegamp.
Consellería de Presidencia, Administracións Públicas e Xustiza — II. Autoridades e persoal — 28/10/2011

A Lei 5/1997, do 22 de xullo, de Administración local de Galicia, regula os aspectos esenciais da Comisión de Heráldica de Galicia, configurándoa como órgano consultivo da Xunta de Galicia a quen lle corresponde emitir informe vinculante nos procedementos de aprobación, modificación ou rehabilitación de escudos e bandeiras das entidades locais.
Mediante o Decreto 19/2010, do 11 de febreiro, polo que se aproba o Regulamento de símbolos das entidades locais de Galicia, regúlase a composición e o funcionamiento da Comisión de Heráldica da Xunta de Galicia, así como a súa adscrición á consellería competente en materia de réxime local.
O artigo 6 de Decreto 19/2010 recolle a composición e nomeameto dos seus membros, e literalmente sinala que:
«A Comisión de Heráldica estará presidida polo titular do órgano directivo competente en materia de réxime local e integrada por un vicepresidente e cinco vogais ():
C) Unha persoa vogal designada pola
Asociación de Municipios e Provincias
máis representativa e con maior implantación no territorio da comunidade autónoma».
En virtude do exposto, e tras a designación efectuada o 11 de outubro de 2011 pola Federación Galega de Municipios e Provincias,
Nomear como vogal da Comisión de Heráldica da Xunta de Galicia a José Manuel García Iglesias, catedrático de Historia da Arte da Universidade de Santiago de Compostela.
Santiago de Compostela, 14 de outubro de 2011.
RESOLUCIÓN do 25 de outubro de 2011 pola que se dá publicidade ao acordo do Consello de Dirección do Igape de nomeamento de director xeral do Instituto.
Instituto Galego de Promoción Económica — II. Autoridades e persoal — 28/10/2011

En virtude do establecido nos artigos 12 da Lei 5/1992, do 10 de xuño, de creación do Instituto Galego de Promoción Económica e 10 do Decreto 317/1992, do 12 de novembro, que aproba o seu regulamento, por proposta do presidente e logo da deliberación dos membros asistentes, o Consello de Dirección do Igape adoptou, na xuntanza do 24 de outubro de 2011, o acordo de nomeamento do director xeral.
Para os efectos do seu xeral coñecemento e de conformidade coas facultades que teño conferidas,
Único. Publicar o nomeamento de Francisco Javier Aguilera Navarro como director xeral do Igape con efectos desde o día 25 de outubro de 2011, acordado polo seu Consello de Dirección na súa xuntanza do 24 de outubro de 2011.
Santiago de Compostela, 25 de outubro de 2011.
ORDE do 20 de outubro de 2011 pola que se modifica a Orde do 20 de decembro de 2010 pola que se aproba o Plan Xeral de Explotación Marisqueira para o ano 2011.
Consellería do Mar — III. Outras disposicións — 28/10/2011

O Plan Xeral de Explotación Marisqueira para o ano 2011 foi aprobado pola Orde do 20 de decembro de 2010 publicada no
Diario Oficial de Galicia
do 31 de decembro.
Esta orde no seu artigo 5 regula as condicións en que se desenvolve, para o ano 2011, o plan de explotación para a pesqueira da centola (
Maja brachydactyla)
, medidas que foron establecidas en función dos informes técnicos e das consultas realizadas ao sector pesqueiro.
Á vista de como se vai desenvolvendo na práctica a pesqueira da centola cómpre facer axustes na procura dunha explotación sustentable e equilibrada baseada no seguimento científico da actividade pesqueira e tendo en conta os aspectos ambientais, económicos e sociais.
Por todo o anterior, logo das consultas co sector e por proposta da Dirección Xeral de Ordenación e Xestión dos Recursos Mariños da Consellería do Mar,
Artigo único. Modificación da Orde do 20 de decembro de 2010 pola que se aproba o Plan Xeral de Explotación Marisqueira para o ano 2011.
A Orde do 20 de decembro de 2010 pola que se aproba o Plan Xeral de Explotación Marisqueira para o ano 2011, queda modificada como segue:
Un. O artigo 5.1.b) queda redactado do seguinte xeito:
«b) Período de captura autorizado:
– Nas provincias da Coruña e Pontevedra: do 2 de xaneiro ao 31 de marzo; do 1 de xuño ao 31 de agosto, e do 1 de novembro ata o 30 de decembro.
– Na provincia de Lugo: do 2 de xaneiro ao 31 de marzo; do 1 de xuño ao 31 de agosto e do 4 de decembro ao 30 de decembro».
Dous. O artigo 5.1.d) queda redactado do seguinte xeito:
«d) Cotas máximas de captura. Os topes serán diarios. Os topes que se indican a seguir, para os meses de xaneiro, novembro e decembro, poderán ser modificados se a situación do recurso así o require e tras a consulta co sector implicado: 35 quilogramos por embarcación, ao cal se engadirán 35 quilogramos por cada tripulante enrolado e a bordo/día».
Disposición derradeira primeira.
Facúltase a persoa titular da Dirección Xeral de Ordenación e Xestión dos Recursos Mariños para ditar as disposicións necesarias para o desenvolvemento e a aplicación desta orde.
Disposición derradeira segunda.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de outubro de 2011.
RESOLUCIÓN do 24 de outubro de 2011 pola que se fai pública a ampliación do límite de crédito dispoñible para o exercicio 2011 das bases reguladoras das axudas do Instituto Galego de Promoción Económica ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional.
Instituto Galego de Promoción Económica — III. Outras disposicións — 28/10/2011

Mediante Resolución do 21 de maio de 2010 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional (DOG nº 100, do 28 de maio de 2010), e mediante Resolución do 10 de marzo de 2011 convocáronse para o exercicio 2011 as ditas axudas (DOG n.º 63, do 30 de marzo).
Na dita Resolución do 10 de marzo de 2011, no seu punto terceiro, establécese a súa dotación orzamentaria, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Tendo en conta o volume de solicitudes recibidas e tratando de dar resposta á ampla demanda de axuda, semella oportuno incrementar o importe aprobado para as axudas establecidas nestas bases.
Na súa virtude e de conformidade coas facultades que teño conferidas
Único. Amplíase en 340.000 € para o exercicio 2011 o crédito establecido na partida orzamentaria 30.01-E4/10/02-656 para as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional (DOG n.º 100, do 28 de maio de 2010) convocadas mediante Resolución do 10 de marzo de 2011 (DOG n.º 63, do 30 de marzo).
Santiago de Compostela, 24 outubro de 2011.
ORDE do 17 de outubro pola que se modifica a Orde do 26 de setembro de 2011 pola que se procede á apertura e convocatoria da liña de financiamento con cargo ao Fondo Financeiro do Estado para a Modernización das Infraestruturas Turísticas (Fomit) para o ano 2011.
Consellería de Cultura e Turismo — III. Outras disposicións — 28/10/2011

A Consellería de Cultura e Turismo dita a Orde do 17 de outubro de 2011 pola que se modifica a Orde do 26 de setembro de 2011 pola que se procede á apertura e convocatoria da liña de financiamento con cargo ao Fondo Financeiro do Estado para a Modernización das Infraestruturas Turísticas (Fomit) para o ano 2011 (CT 223 A) DOG n.º 194, do 10 de outubro).
No segundo parágrafo do artigo cuarto. Tipos de xuros, da dita orde determínase que estes serán os establecidos na Orde ITC/1823/2009, do 3 de xullo.
Detectado erro na concreción desta norma procédese á corrección seguinte:
Cuarto.
Tipos de xuros.
Os préstamos concederanse ao tipo de xuro que se determine por orde do ministro de Industria, Turismo e Comercio, tras o acordo previo da Comisión Delegada do Goberno para Asuntos Económicos. Tamén, mediante orde ministerial e tras o acordo previo da Comisión Delegada do Goberno para Asuntos Económicos, se poderán modificar, con carácter xeral, as características financeiras e actualizar as contías máximas dos préstamos indicados no punto anterior.
Os préstamos concederanse aos tipos de xuros establecidos na Orde ITC 2129/2011, do 18 de xullo (BOE n.º 180, do 28 de xullo).
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 17 de outubro de 2011.
RESOLUCIÓN do 10 de outubro de 2011, da Xefatura Territorial de Lugo, pola que se procede á publicación das subvencións concedidas ao abeiro da Resolución do 19 de maio de 2011 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria (Diario Oficial de Galicia núm. 103, do 30 de maio).
Consellería de Presidencia, Administracións Públicas e Xustiza — III. Outras disposicións — 28/10/2011

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21.3 da Resolución do 19 de maio de 2011 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria, procédese á publicación das subvencións concedidas ao abeiro da citada resolución do 19 de maio de 2011.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, a través das seguintes liñas:
a) Liña 1: consolidación do movemento asociativo, destinada a compensar gastos correntes que orixine o mantemento e funcionamento das asociacións de mulleres e as súas federacións.
b) Liña 2: promoción de hábitos de vida saudables, destinada a compensar gastos correntes e/ou de persoal producidos polo desenvolvemento de actividades destinadas a esta finalidade.
Norma reguladora: Resolución do 19 de maio de 2011 pola que se regulan as bases que rexerán o procedemento de concesión de axudas económicas destinadas a fomentar o asociacionismo e a participación das mulleres e se procede á súa convocatoria.
Crédito orzamentario: 32.857,14 euros.
Partida orzamentaria: 04.40.313B.480.0.
Entidades beneficiarias da subvención e importe concedido a cada unha delas: ver anexo.
Lugo, 10 de outubro de 2011.
Crédito asignado: 32.857,14 euros.
Subvencións concedidas: liña 1.
Subvencións concedidas: liña 2.
ORDE do 15 de setembro de 2011 pola que se modifican os anexos XII e XIII do Decreto 51/2011, do 17 de marzo, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior.
Consellería de Economía e Industria — I. Disposicións xerais — 06/10/2011

No
Diario Oficial de Galicia
núm. 65, do 1 de abril de 2011, publicouse o Decreto 51/2011, do 17 de marzo, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior.
O anexo XII do dito decreto fai referencia ás empresas instaladoras frigoristas e o anexo XIII ás empresas conservadoras-reparadoras frigoristas. Estes dous tipos de empresa están regulados no Real decreto 3099/1977, do 8 de setembro, polo que se aproba o Regulamento de seguridade para plantas e instalacións frigoríficas (BOE núm. 291, do 6 de decembro).
O 8 de novembro de 2011 entrou en vigor o Real decreto 138/2011, do 4 de febreiro, polo que se aproba o Regulamento de seguridade para instalacións frigoríficas e as súas instrucións técnicas complementarias (BOE núm. 57, do 8 de marzo).
O Real decreto 138/2011 derroga o Real decreto 3099/1977 e introduce cambios nos tipos de empresa recollidos nos anexos XII e XIII do Decreto 51/2011, polo que é necesario modificar os ditos anexos. Os cambios consisten nunha variación da clasificación das empresas. No Real decreto 3099/1977 as empresas clasificábanse en empresas instaladoras frigoristas e empresas conservadoras-reparadoras frigoristas, mentres que no Real decreto 138/2011 clasifícanse en empresas frigoristas de nivel 1 e empresas frigoristas de nivel 2.
Estes cambios non afectan a regulación substantiva do Decreto 51/2011, do 17 de marzo, xa que as actividades reguladas son as mesmas e non varía o réxime de habilitación, baseado na declaración responsable.
A disposición derradeira primeira do Decreto 51/2011, do 17 de marzo, faculta a persoa titular da consellería con competencias en materia de industria para modificar os anexos cando non supoña unha modificación substantiva do contido dos preceptos do decreto.
En consecuencia, en uso das atribucións que me foron conferidas,
Artigo único.
Modificar os anexos XII e XIII do Decreto 51/2011, do 17 de marzo, que quedan redactados segundo se indica nos anexos desta orde.
Disposición derradeira.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de setembro de 2011.
RESOLUCIÓN do 5 de outubro de 2011, da Dirección Xeral da Función Publica, pola que se anuncia a exposición das listaxes provisionais de axudas aprobadas e denegadas do Fondo de Acción Social do exercicio 2010 para o persoal ao servizo da Administración da Xunta de Galicia.
Consellería de Facenda — III. Outras disposicións — 11/10/2011

De conformidade co establecido na norma 7.2 dos criterios de repartición do Fondo de Acción Social para o exercicio do ano 2010, aprobados polo Consello da Xunta de Galicia do 13 de xaneiro de 2011 e publicados por Resolución da Dirección Xeral de Relacións Laborais do 1 de febreiro de 2011 (DOG número 27, do 9 de febreiro), o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral
Primeiro. Facer públicas as listaxes provisionais de axudas aprobadas e denegadas do Fondo de Acción Social do exercicio 2010 na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto os solicitantes deberan introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución provisional dos expedientes os/as interesados/as poderán presentar reclamación e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no Diario Oficial de Galicia, en calquera dos rexistros públicos, oficinas de Correos e demais lugares establecidos no artigo 38 da devandita Lei 30/1992, do 26 de novembro, de réxime xurídico das administracións públicas e do procedemento administrativo común.
As reclamacións e achegas de documentos deberán dirixirse ao director xeral da Función Publica, da Consellería de Facenda, no edificio administrativo San Caetano número 1, piso 2.º, 15770 Santiago de Compostela.
Santiago de Compostela, 5 de outubro de 2011.
ORDE do 20 de setembro de 2011 pola que se modifica a autorización do centro privado Montespiño, no concello de Culleredo.
Consellería de Educación e Ordenación Universitaria — III. Outras disposicións — 11/10/2011

O representante da titularidade do CPR Montespiño, no concello de Culleredo, solicita a ampliación de dúas unidades do segundo ciclo de educación infantil e seis unidades de educación primaria.
A Xefatura Territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
Primeiro.
1. Autorizar a ampliación de dúas unidades do segundo ciclo de educación infantil e seis unidades de educación primaria no centro privado que se sinala a continuación:
Denominación: CPR Montespiño.
Código do centro: 15020489.
Domicilio: r/ Montespiño, 10 (A Zapateira).
Localidade: Culleredo.
Concello: Culleredo.
Provincia: A Coruña.
Titular:
Fomento Centros de Enseñanza, S.A.
2. Composición resultante:
– 12 unidades de educación infantil.
– 12 unidades de educación primaria.
– 4 unidades de educación secundaria obrigatoria.
– 4 unidades de bacharelato. Modalidades: Ciencias e tecnoloxía, Humanidades e ciencias sociais.
Segundo.
Para a posta en funcionamento das unidades que se amplían a Xefatura Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro.
O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 20 de setembro de 2011.
ORDE do 21 de setembro de 2011 pola que se modifica a autorización do centro privado Waldorf Meniñeiros, no concello de Friol.
Consellería de Educación e Ordenación Universitaria — III. Outras disposicións — 11/10/2011

A representante legal do CPR Waldorf Meniñeiros, do concello de Friol (Lugo), solicita o cambio da titularidade do centro educativo.
Mediante escritura pública notarial n.º 2757, do 8 de agosto de 2011, outorgada ante o notario José Antonio Caneda Goyanes, a
Asociación Escola Libre Lucense
cede e transmite a xestión do centro educativo a favor da
Fundación Pedagóxica Waldorf
.
A Xefatura Territorial da Consellería de Educación e Ordenación Universitaria de Lugo tramita o expediente de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar o cambio de titularidade do centro privado Waldorf Meniñeiros, código 27020860, a favor da
Fundación Pedagóxica Waldorf
.
O cambio de titularidade non afectará o réxime de funcionamento do centro.
Segundo. O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de setembro de 2011.
ORDE do 27 de setembro de 2011 pola que se fai pública a ampliación da dotación orzamentaria para a concesión das axudas establecidas na Orde do 17 de marzo de 2011 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011.
Consellería de Traballo e Benestar — III. Outras disposicións — 10/10/2011

A Orde do 17 de marzo de 2011 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (
Diario Oficial de Galicia
n.º 60, do 25 de marzo), establece na súa disposición adicional cuarta, na cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas beneficiarias posible.
Por todo o exposto e no uso das facultades que me foron conferidas,
Artigo 1.
Amplíase o importe total das axudas que se van conceder ao abeiro da Orde do 17 de marzo de 2011 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2011 (
Diario Oficial de Galicia
n.º 60, do 25 de marzo), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2011:
12.04.322C.470.1, código de proxecto 2011 00591 polo importe de 1.625.837,62 euros.
Artigo 2.
Esta modificación non afecta o prazo establecido na referida orde para a presentación de solicitudes.
Disposición derradeira única.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 27 de setembro de 2011.
ORDE do 3 de outubro de 2011 pola que se actualiza o Catálogo galego de árbores senlleiras.
Consellería do Medio Rural — III. Outras disposicións — 13/10/2011

O Decreto 67/2007, do 19 de abril, polo que se regula o Catálogo galego de árbores senlleiras, aprobado en desenvolvemento da Lei 9/2001, do 21 de agosto, de conservación da natureza, establece no seu artigo 4.1 que a inclusión ou exclusión das árbores e das formacións de calquera especie no catálogo se fará mediante orde da Consellería do Medio Rural.
No artigo 4.2 dese mesmo decreto exponse que o procedemento de catalogación ou descatalogación dun exemplar ou formación de calquera especie poderá ser iniciado de oficio pola consellería competente en materia de conservación da natureza ou por instancia de parte, mediante o procedemento establecido nos seguintes puntos dese artigo.
Finalmente, o artigo 5.1 do Decreto 67/2007 crea o Comité das Árbores Senlleiras como órgano consultivo da Dirección Xeral de Conservación da Natureza nesta materia, con funcións de asesoramento en relación coas inclusións, exclusións e as diferentes actuacións que se levarán a cabo no contorno dos exemplares e formacións catalogados.
De acordo co anterior, desde a entrada en vigor do regulamento do Catálogo galego de árbores senlleiras inícianse numerosos expedientes por instancia de parte. A Dirección Xeral de Conservación da Natureza realizou unha avaliación das características dendrométricas e do estado de conservación destas árbores e formacións, trasladando posteriormente esa información ao Comité das Árbores Senlleiras.
Nas sucesivas reunións deste órgano asesor, e unha vez aplicados os criterios de catalogación establecidos para tal efecto, o Comité das Árbores Senlleiras emitiu informe favorable ás solicitudes de inclusión de diversos exemplares e formacións nos correspondentes anexos do Catálogo galego de árbores senlleiras.
Unha vez finalizados os períodos de audiencia aos interesados e resoltos os correspondentes expedientes, cómpre finalizar o proceso de catalogación de diversos exemplares e formacións mediante a publicación da orde que estableza a súa inclusión no Catálogo galego de árbores senlleiras, unha vez constatadas as singularidades que presentan e que os fan merecentes de medidas especiais de protección.
Por todo o anterior,
Artigo único.
1. Inclúense no anexo I (Árbores senlleiras) do Catálogo galego de árbores senlleiras, as árbores recollidas no anexo I desta orde.
2. Inclúense no anexo II (Formacións senlleiras) do Catálogo galego de árbores senlleiras, as formacións recollidas no anexo II desta orde.
Disposición derradeira única.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de outubro de 2011.
RESOLUCIÓN do 26 de setembro de 2011 pola que se publican os resultados das eleccións de vogais da Comisión Galega de Artesanía que representan os artesáns e as artesás inscritos/as na sección terceira do Rexistro Xeral de Artesanía de Galicia.
Consellería de Economía e Industria — III. Outras disposicións — 13/10/2011

Realizado o 23 de setembro de 2011 o acto de apertura dos sobres que contiñan os votos para a elección de vogais da Comisión Galega de Artesanía que representan os artesáns e as artesás de cada provincia, inscritos/as na sección terceira do Rexistro Xeral de Artesanía de Galicia, e realizado o escrutinio de conformidade co disposto no artigo 8 da Orde do 1 de febreiro de 2005 pola que se regula o procedemento de elección de vogais da Comisión Galega de Artesanía que representan os artesáns e as artesás inscritos/as na sección terceira do Rexistro Xeral de Artesanía de Galicia (DOG n.º 27, do 9 de febreiro), modificada pola Orde do 10 de febreiro de 2011 (DOG n.º 42, do 2 de marzo), a Dirección Xeral de Comercio
Proclamar os candidatos e as candidatas electos/as da Comisión Galega de Artesanía que representan os artesáns e as artesás inscritos/as na sección terceira do Rexistro Xeral de Artesanía de Galicia:
Pola provincia da Coruña: Susana E. González Amado.
Pola provincia de Lugo: Alfonso Otero Regal.
Pola provincia de Ourense: Olga Santos Pereira.
Pola provincia de Pontevedra: Isabel Neira Neira.
Contra esta resolución, que non esgota a vía administrativa, poderá interpoñerse recurso de alzada perante o conselleiro de Economía e Industria, no prazo dun mes a partir do día seguinte a aquel en que teña lugar esta publicación; tamén poderá interpoñerse calquera outro recurso que se considere pertinente.
Santiago de Compostela, 26 de setembro de 2011.
RESOLUCIÓN do 29 de setembro de 2011 pola que se fan públicos os premios da III Edición ás iniciativas para o fomento da creatividade aplicada.
Instituto Galego de Promoción Económica — III. Outras disposicións — 13/10/2011

Mediante Resolución do 14 de decembro de 2010, fixéronse públicas as bases reguladoras e a convocatoria da III Edición dos premios ás iniciativas para o fomento da creatividade aplicada (DOG n.º 10, do 17 de xaneiro de 2011).
Nas ditas bases, no seu artigo 4, establecíanse tres categorías de premios:
– Iniciativas que acaden na fase I unha valoración positiva.
– Iniciativas que acaden na fase II (pre-proxecto) unha valoración positiva.
– Iniciativas que na fase III (proxecto) sexan obxecto dun acordo específico.
O xurado nomeado para o efecto, na súa xuntanza do 22 de xuño de 2011, logo de deliberación e tendo en conta os criterios de selección para as distintas fases establecidas nas bases reguladoras dos premios, adoptou a súa decisión sobre as iniciativas presentadas.
Vista a decisión do xurado, e de conformidade coas facultades que teño conferidas,
Primeiro. Publicar os premios concedidos ao abeiro das bases reguladoras e convocatoria da III Edición dos premios ás iniciativas para o fomento da creatividade aplicada.
– Iniciativas que acadaron a fase I:
– Iniciativas que acadaron a fase II:
– Iniciativa que acadou a fase III:
Os destinatarios dos premios con carácter previo ao seu aboamento deberán acreditar a súa identidade (acta fundacional ou de constitución no caso de asociacións; escritura de constitución no caso de empresas ou DNI no caso de persoas físicas) e para os efectos do seu pagamento deberán achegar a este instituto o número de identificación fiscal e os datos bancarios completos para os efectos da correspondente transferencia bancaria.
Os destinatarios destes premios aceptan que os datos xenéricos facilitados en relación coas iniciativas presentadas a estes premios poidan ser obxecto de difusión polo Igape.
Esta resolución esgota a vía administrativa e poderá ser impugnada polos interesados nos casos e na forma establecidos na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 29 de setembro de 2011.
RESOLUCIÓN do 21 de setembro de 2011 pola que se dá publicidade ás axudas concedidas ao abeiro da Orde do 10 de marzo de 2011 pola que se aproban as bases reguladoras para a concesión, en réxime de concorrencia competitiva, das subvencións ás asociacións profesionais e empresariais de artesáns e artesás cuxo ámbito de actuación se desenvolva na Comunidade Autónoma de Galicia, para o fomento do sector artesanal galego, e se procede á súa convocatoria para o ano 2011 (Diario Oficial de Galicia número 61, do 28 de marzo).
Consellería de Economía e Industria — III. Outras disposicións — 06/10/2011

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas por resolución do conselleiro de Economía e Industria, relacionadas no anexo.
Norma reguladora: Orde do 10 de marzo de 2011 pola que se aproban as bases reguladoras e se procede á convocatoria para o ano 2011, en réxime de concorrencia competitiva, das subvencións ás asociacións profesionais e empresariais de artesáns e artesás cuxo ámbito de actuación se desenvolva na Comunidade Autónoma de Galicia, para o fomento do sector artesanal galego (IN201F).
Crédito orzamentario: 120.000 euros.
Aplicación orzamentaria: 08.053.741-F.781.0.
Santiago de Compostela, 21 de setembro de 2011.
CORRECCIÓN de erros. Resolución do 2 de setembro de 2011 pola que se establecen as bases reguladoras e se anuncia a convocatoria de subvencións a proxectos de aforro e eficiencia enerxética para o exercicio 2011, no marco do convenio subscrito entre o IDAE e o Inega o día 3 de xullo de 2008 e con financiamento en parte do Fondo Europeo de Desenvolvemento Rexional ao abeiro do Programa operativo Feder Galicia 2007-2013.
Instituto Enerxético de Galicia — III. Outras disposicións — 06/10/2011

Advertidos varios erros na citada resolución, publicada no DOG núm. 176, do 14 de setembro de 2011, procede realizar as seguintes correccións:
– Na páxina 26890, no parágrafo 2 do artigo 5, onde di: «O prazo de presentación de solicitudes será de 2 meses, contados desde o seguinte a aquel en que publiquen estas bases no
Diario Oficial de Galicia
», debe dicir: «O prazo de presentación de solicitudes será de dous (2) meses, contados desde o día seguinte a aquel en que se publiquen estas bases no
Diario Oficial de Galicia
».
– Na páxina 26891, no parágrafo 8 do artigo 5, onde di: «Igualmente, no caso da liña de axudas a proxectos integrais de iluminación pública exterior (PAP) só caberá que o peticionario presente unha solicitude por liña de axuda que non poderá superar a contía de 500.000 euros en concepto de custo elixible», debe dicir: «Igualmente, no caso da liña de axudas a proxectos integrais de iluminación pública exterior (PAP), só caberá que o peticionario presente unha solicitude por liña de axuda que non poderá superar a contía de 1.000.000 de euros en concepto de custo elixible».
– Na páxina 26922 engadirase á listaxe da documentación de solicitude o seguinte texto previsto noutras liñas, que foi omitido nesta por un erro involuntario: «No suposto de ter contratadas as obras no momento da solicitude, achegarase a documentación que acredite tal circunstancia, co fin de poder acollerse á excepción prevista no artigo 20.3 A das bases, relativo á xustificación».
– Na páxina 26938, na epígrafe «Beneficiarios», onde di: «Concellos con número de habitantes superior a 25.000», debe dicir: «Institucións públicas e concellos con número de habitantes superior a 25.000».
ORDE do 9 de setembro de 2011 pola que se modifica a autorización do centro privado Castelao, no concello da Coruña.
Consellería de Educación e Ordenación Universitaria — III. Outras disposicións — 06/10/2011

A titular do CPR Castelao, do concello da Coruña, solicita a modificación da autorización para a supresión do ciclo formativo de grao medio de explotación de sistemas informáticos e do ciclo formativo de grao superior de administración de sistemas informáticos; e a autorización do ciclo formativo de grao superior de integración social.
A xefatura territorial da Consellería de Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro.
1. Suprimir o ciclo formativo de grao medio de explotación de sistemas informáticos e o ciclo formativo de grao superior de administración de sistemas informáticos; e autorizar a implantación do ciclo formativo de grao superior de integración social, no centro privado que se sinala:
Denominación: CPR Castelao.
Código do centro: 15032005.
Domicilio: r/ Sinforiano López, 43.
Localidade: A Coruña.
Concello: A Coruña.
Provincia: A Coruña.
Titular: M.ª Carmen e M.ª Concepción Amor Alonso.
2. Composición resultante:
– Quenda de mañá:
1 ciclo formativo de grao superior de administración e finanzas (2 unidades, 20 alumnos/as cada unha).
1 ciclo formativo de grao superior de integración social (1 unidade para 20 alumnos/as).
– Quenda de tarde-noite:
1 ciclo formativo de grao superior de xestión comercial e márketing (1 unidade para 20 alumnos/as).
1 ciclo formativo de grao superior de integración social (1 unidade para 20 alumnos/as).
Segundo. Para a posta en funcionamento das ensinanzas que se autorizan, a Xefatura Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de setembro de 2011.
RESOLUCIÓN do 23 de setembro de 2011 pola que se fai pública a ampliación do crédito existente, para o exercicio de 2011, para a concesión das axudas previstas no Decreto 106/1994, do 21 de abril, da Xunta de Galicia, e na Orde do 5 de outubro de 1994, do Ministerio de Traballo e Seguridade Social, pola que se regula a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas, publicado mediante Resolución do 19 de maio de 2011.
Consellería de Traballo e Benestar — III. Outras disposicións — 06/10/2011

A Orde do 12 de xuño de 2008 (DOG n.º 119, do 20 de xuño), establece, con carácter permanente, as normas de procedemento para a xestión das axudas previstas no Decreto 106/1994, do 21 de abril, e na Orde do Ministerio de Traballo e Seguridade Social, do 5 de outubro de 1994 (BOE n.º 253, do 22 de outubro) sobre axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas.
Mediante a Resolución do 19 de maio de 2011 (DOG n.º 107, do 6 de xuño), publicábase o crédito das referidas axudas para o exercicio 2011.
A referida Orde do 12 de xuño de 2008, no seu artigo 5, parágrafo segundo, recolle que o crédito que se estableza inicialmente cada ano poderá ser obxecto de modificación segundo o establecido no artigo 31.2.º da Lei 9/2007, de subvencións de Galicia, coas limitacións que estableza a Conferencia Sectorial de Asuntos Laborais.
Polo anteriormente exposto, unha vez comunicada polo Ministerio de Traballo e Inmigración a asignación de fondos definitiva para 2011, e segundo o establecido na disposición derradeira primeira da antedita Orde do 12 de xuño de 2008, pola que se faculta a persoa titular da Dirección Xeral de Relacións Laborais para que dite, no ámbito das súas competencias, as resolucións necesarias para o desenvolvemento e cumprimento da referida orde,
Ampliar o importe total para o exercicio de 2011, do crédito das axudas establecidas na Orde do 12 de xuño de 2008 (DOG n.º 119, do 20 de junio), pola que se ditan, con carácter permanente, as normas de procedemento para a xestión das axudas previstas no Decreto 106/1994, do 21 de abril, e na Orde do Ministerio de Traballo e Seguridade Social do 5 de outubro de 1994 (BOE n.º 253, do 22 de outubro) sobre axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas, por un importe de 1.693.883,68 euros con cargo á aplicación orzamentaria 12.03.324A.470.0, código de proxecto 2011/00648 e 2010/00824.
Unha vez efectuada esta ampliación o importe total destas axudas para 2011 ascende a 2.467.593,68 euros.
Santiago de Compostela, 23 de setembro de 2011.